Lu votu viri vincituri Nello Musumeci, chi arriniscìu a jiunciri lu centru-destra chi arriva a lu 42,04% di cunsensi. Li listi di la cualizioni tutalizzaru 29 siggi chi cu chiddi di lu listinu riggiunali arriva a 36 siggi, chi rapprisinta la maggiuranza minima di lu parramentu riggiunali a 70 diputati. Forza Italia migghiura ri picca lu risurtatu di lu 2012, d'unni havìa pigghiatu lu 12,91% di cunsensi. La Lega Nord, nta la lista cu Frati di Talia, trasi pi la prima vota nnô parramentu sicilianu supirannu di picca la sogghia di lu sbarramentu. Sicunnu Giancarlo Cancelleri cu lu 34,65%, candidatu di lu Muvimentu 5 Stiddi (M5S). Lu M5S utteni nu ottimu risurtatu aumintannu lu sò cunsensu nna l'isula e vincennu 'n tutti li pruvinci tranni chi a Missina, cunfirmmannusi primu partitu cu lu 26,67% di cunsensi. Lu votu disgiuntu premia Cancelleri, chi viri na diffirenza di 200mila vuti cu la lista pruvinciali. Li nùmmari cunfermanu ca l'isulamentu di lu muvimentu riduci li sò ammizioni nnî l'ammitu nazziunali. Nèsci scunfittu da l'elizzioni lu centru-manca, cu lu candidatu Fabrizio Micari ca finisci terzu cu sulu lu 18,65% di cunsensi, cu na diffirenza di 7 punti pircituali cu la sò cualizioni ca pigghia lu 25,40%. Li nùmmari di lu Partitu Dimucràticu sunnu li stissi di chiddi di 5 anni n'arreri, nun arrinesci nveci a supirari lu sbarramentu la lista di Angelino Alfano, ca si ferma ô 4,18%. Claudio Fava cu la sò lista supira lu 5% e trasi a l'assimbrea riggiunali. Sulu lu 0,65% pi lu muvimentu nnipinnentista Siciliani Libbiri c'arresta fora lu parramentu.

Lu funnamentu di la culonna dû munnu, voli diri, li ràdichi di stu ""arvulu dû munnu"", si truvàvanu, secunnu la mituluggìa fìnnica, ntôn puntu appena appena passatu l'urizzonti sittintriunali, ntô Pohjola. La criazzioni di Sampo e lu sfruttamentu dâ sò abbunnanza dâ maara Louhi, ntô nternu di na granni muntagna ntâ zona cchiù scura di Pohjola; la lotta e la guerra dî genti dû sud pi libbirari Sampo e usarila pî propî bisogni, e la cunsiquenti ruttura di Sampo e la perduta di ddu mpurtanti cuperchiu (ca significa la ruttura di l'arvulu dû munnu ô polu nord) custituiscinu nzemmula lu nucleu di lu matiriali dû Kalevala.

Veni dû nomu grecu Ampelios o Ampelos furmatu di ampelos, viti. Li sò furmi latini sunnu Ampelius e Ampelus. È nortri pussìbbuli ca la sò firma latina havi orìggini nnipinnenti etruschi.

La forma di la bannera d'òi cuincidi praticamenti cu chidda urigginaria dû 1794, a parti nichi canciamenti di culuri: lu blè e lu russu sunnu chiddi di Pariggi mmeci lu jancu pari èssiri lu culuri riali, junciutu di lu marchisi di Lafayette, cumannanti dâ Guardia Nazziunali, duranti la rivuluzzioni francisa.

L’idìi sissisti sunnu na specii d’ essinzialismu, c’afferma ca li ndividui ponnu èssiri cumprisi (e spissu judicati) ‘n basi ê carattirìstichi dû gruppu a lu quali appartennu—‘n stu casu lu sô gruppu sissuali (mascu o fìmmina). Chistu assumi pi veru ca tutti li ndividui tràsinu chiaramenti ‘n una dî dui catigurìi ""mascu"" o ""fìmmina